stanford-oval/wikipedia huggingface dataset:
Vibes
הערות שוליים

↑  James Horner - Vibes, Discogs (באנגלית)
1 2  Cyndi Lauper - Hole In My Heart (All The Way To China), Discogs (באנגלית)
↑  australian-charts.com - Cyndi Lauper - Hole In My Heart (All The Way To China), australian-charts.com
↑  charts.org.nz - Cyndi Lauper - Hole In My Heart (All The Way To China), charts.nz
| סינדי לאופר |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | She's So Unusual • True Colors • A Night to Remember • Hat Full of Stars • Sisters of Avalon • Merry Christmas • Shine • At Last • Bring Ya to the Brink • Memphis Blues • Detour |  |
| אלבומי אוסף ולהיטים | Twelve Deadly Cyns...and Then Some • The Essential Cyndi Lauper • The Great Cyndi Lauper • The Body Acoustic • True Colors: The Best of Cyndi Lauper |  |
| אלבומים אחרים | Vibes • The Best Remixes • Wanna Have Fun • Hey Now! (Remixes & Rarities) • Kinky Boots |  |
| סיבובי הופעות | Fun Tour • True Colors World Tour • A Night to Remember World Tour • Hat Full of Stars Tour • True Colors • Bring Ya to the Brink Tour • Memphis Blues Tour • She's So Unusual: 30th Anniversary Tour • Detour Tour |  |
| ערכים קשורים | Blue Angel • Kinky Boots |  |
| סינדי לאופר – סינגלים |
| --- | --- | --- |
| She's So Unusual | "Girls Just Want to Have Fun" • "Time After Time" • "She Bop" • "All Through the Night" • "Money Changes Everything" • "When You Were Mine" |  |
| True Colors | "True Colors" • "Change of Heart" • "What's Going On" • "Boy Blue" • "Maybe He'll Know" |  |
| A Night to Remember | "I Drove All Night" • "My First Night Without You" • "Heading West" • "A Night to Remember" • "Primitive" • "Unconditional Love" |  |
| Hat Full of Stars | "Who Let In the Rain" • "That's What I Think" • "Sally's Pigeons" • "Hat Full of Stars" |  |
| Twelve Deadly Cyns...and Then Some | "Hey Now (Girls Just Want to Have Fun)" • "I'm Gonna Be Strong" • "Come On Home" |  |
| Sisters of Avalon | "You Don't Know" • "Sisters of Avalon" • "Ballad of Cleo and Joe" |  |
| At Last | "At Last" • "Walk On By" |  |
| Bring Ya to the Brink | "Set Your Heart" • "Same Ol' Story" • "Into the Nightlife" |  |
| Detour | "Hard Candy Christmas" • "Funnel of Love" |  |
| סינגלים אחרים | "We Are the World" • "The Goonies 'R' Good Enough" • "Hole in My Heart (All the Way to China)" • "Another Brick in the Wall" • "The World Is Stone" • "Early Christmas Morning" • "Disco Inferno" • "Shine" • "Time After Time (2005)" • "A Christmas Duel" • "Just Your Fool" • "Girls Just Wanna Set Your Heart" |  |
| --- | --- |
בקרת זהויות :  MusicBrainz release group: 5de5b349-0a2a-3f32-abaa-f826b3f6222b
Poly1305

Poly1305 הוא שמו של קוד אימות מסרים קריפטוגרפי (בקיצור MAC) שפותח ב-2005 על ידי דניאל ברנשטיין. האלגוריתם נועד להבטחת שלמות ואימות מסרים והוצע בתקן של IETF בטיוטה RFC 7539 לאימות מסרים עבור פרוטוקול SSL/TLS.
קוד אימות מסרים הוא מרכיב קריטי באבטחת תעבורת רשת האינטרנט. אלגוריתם MAC מקבל מפתח סודי ומסר באורך כלשהו ומפיק פיסת מידע קצרה הנקראת תג-אימות המשמשת לאימות וזיהוי מסר. השולח והמקבל המשתפים ביניהם מפתח סודי יכולים לוודא באמצעותו שחילופי המסרים ביניהם העוברים ברשת פתוחה, לא שונו אם כתוצאה משגיאה או בזדון.
רקע

בהצעה המקורית נקרא האלגוריתם Poly1305-AES כשהוא פועל בשילוב עם AES. הוא מפיק תג אימות באורך 16 בתים ממסר בכל אורך רצוי, תוך שימוש בשני מפתחות אחד עבור AES ואחד נוסף שניהם באורך 16 בתים (128 סיביות) וכן וקטור אתחול באורך 16 בתים. ביטחון האלגוריתם קרוב מאוד לביטחון צופן AES כאשר ההפרש הוא לכל היותר  14D\lceil L/16\rceil /2^{106} עם מסר באורך של עד  L בתים, בהנחה שהמתקיף רואה לא יותר מ- 2^{64} בלוקים מאומתים עם תגי האימות שלהם ורשאי לבצע לכל היותר  D ניסיונות זיוף. במילים אחרות אם AES קשה לשבירה אז Poly1305 בטוח. האלגוריתם מאוד יעיל ונחשב ל'סטייט אוף דה ארט' במונחים של מהירות חישוב. פחות מ- 3.1\ell +780 מחזורי שעון עבור מסר באורך  \ell  בתים על מחשב אתלון. המפתח פרסם קוד מקור ממוטב לשימוש חופשי ב-C ו-C++‎. היות שהאלגוריתם מופרד מהצופן ניתן להחליף את AES בצופן אחר מהיר יותר או במידה שיתגלו בעיות אבטחה עם AES. מאוחר יותר בשל שיקולי יעילות נבחר ChaCha כצופן הבסיסי עליו קוד האימות פועל.
ב-2014 בחרה גוגל ב-Poly1305 יחד עם צופן ChaCha כתחליף ל-RC4 ב-TLS/SSL לאבטחת רשת האינטרנט. היישום הראשוני נועד לשיפור אבטחת תקשורת HTTPS בין דפדפני גוגל כרום על מערכות ההפעלה אנדרואיד לבין אתרי גוגל והוא החליף את AES-GCM. לטענת גוגל השילוב החדש מניב שיפור של פי שלושה במהירות לעומת הקודם. ב-2015 קוד אימות Poly1305 יחד עם ChaCha הפכו לתקן רשמי של IETF לאבטחת פרוטוקול TLS בטיוטה RFC 7905. כמו כן שולב גם ב-OpenSSH כאלטרנטיבה להצפנה מאומתת.
היתרונות של קוד אימות המסרים Poly1305 הם:
ביטחון גבוה. הירידה בביטחון בהשוואה לצופן המקורי עליו הוא מבוסס אפילו עקב שימוש ממושך נמוכה מאוד.
גנריות. קוד האימות משתמש בצופן סימטרי כקופסה שחורה לכן ניתן במידת הצורך להחליפו בצופן אחר בטוח יותר או מהיר יותר.
מהירות גבוהה. לפי הנתונים שפרסם המפתח קוד האימות הפגין ביצועים טובים מאוד על מחשבים שונים.
תקורה נמוכה. אלגוריתם מביא בחשבון חבילות מידע קצרות, ומאפשר אימות מהיר ללא תקורה מיותרת.
גמישות. אחת ממטרות הפיתוח הייתה לאפשר טעינת אלפי מפתחות לזיכרון המטמון ושמירה על ביצועים טובים גם כאשר אין מספיק זיכרון.
מקביליות. הקוד תומך במקביליות ובשל פשטותו הרבה מאפשר ניצול תוספת חומרה להאצת ביצועים ובעיקר כדי לצמצם עיכובים עבור מסרים ארוכים.
זכויות יוצרים. קוד האימות Poly1305 אינו מעוגן בפטנט כלשהו למיטב ידיעת המפתח והוא חופשי לשימוש לכל מטרה.
תיאור

נוסחת קוד האימות היא בעצם חישוב ישיר של פולינומים מודולו המספר הראשוני  2^{130}-5 (מכאן נובע השם), כאשר בתי המסר משמשים כמקדמים. עיקר התיאור מתייחס לריפוד והמרת הקלט ממחרוזת בתים למספרים שלמים באורך הרצוי והכנת המפתחות.
תיאור > הכנת המסר

נתון המסר  m באורך  \ell  בתים המיוצג על ידי  m_{0},m_{1},...,m_{\ell -1} אותו מחלקים לבלוקים בגודל  q=\lceil \ell /16\rceil . אל  c_{i} הבלוקים הראשונים (השלמים) של המסר כאשר  1\leq i\leq \lfloor \ell /16\rfloor  מתייחסים כאל המערך  c_{1},c_{2},...,c_{q-1} המכיל שלמים כך שכל  c_{i}\in \{1,2,...,2^{129}\} מיוצג על ידי הפולינום הבא:
אם  \ell  אינו כפולה של 16 אזי קיימים מספר בתים נוספים שיש להביא בחשבון לכן כוללים פולינום נוסף:
במילים אחרות מרפדים כל בלוק של 16 בתים ל-17 בתים על ידי הוספת בית אחד המכיל '1' בראש הבלוק. אם המסר אינו כפולה של 16 משלימים באפסים נוספים כמידת הצורך כדי לקבל 17 בתים. בכל מקרה מתייחסים לכל בלוק של 17 בתים כאל מספר שלם חיובי לפי סדר בתים קטן.
תיאור > הכנת מפתחות

Poly1305 משתמש בשני מפתחות סודיים שצריכים להיות משותפים לשולח והמקבל. המפתח הראשון  k משמש להצפנה עם AES ואילו השני  r מייצג מספר באורך 128 סיביות לפי סדר בתים קטן דהיינו:  r=r_{0}+2^{8}r_{1}+\cdots +2^{120}r_{15}. כל  r_{i} בגודל בית אחד. וכן חלק מסיביות  r צריכות להיות מאופסות. ארבע הסיביות העליונות (המשמעותיות ביותר) של הבתים  r_{3},r_{7},r_{11},r_{15} של  r צריכות להיות מאופסות (כלומר מתקבל בכל אחד מהם בנפרד מספר בטווח  [0..15]). שתי הסיביות הנמוכות (הכי פחות משמעותיות) של הבתים  r_{4},r_{8},r_{12} צריכות להיות אפס (כלומר מספר בטווח  [4..252]). לסיכום ישנם  2^{106} אפשרויות עבור  r. במילים אחרות  r מורכב מארבעה חלקים באורך 32 סיביות כל אחד:
כאשר
תיאור > וקטור אתחול

כל מסר חייב להיות מלווה בוקטור אתחול או ערך חד פעמי כלשהו כמו נומרטור. וקטור האתחול  n הופך קלט לצופן הסימטרי כדי לקבל מחרוזת אקראית באורך 16 בתים.
תיאור > אימות

פונקציית האימות היא:
ביתר פירוט, קוד האימות של המסר  m עם הערך החד פעמי  n ועם מפתחות ההצפנה  k ו- r הוא מחרוזת של 16 בתים לפי סדר בתים קטן המחושבת על ידי:
האסטרטגיה להשגת ביצועים גבוהים כמובטח היא ניצול יכולות המעבד כמו ניצול יחידת הנקודה צפה המאפשר שימוש באוגרים גדולים במיוחד לביצוע פעולות אריתמטיות בסיסיות במהירות גבוהה בנוסף למספר אופטימיזציות הקשורות למעבד ספציפי. מסיבה זו הוצעו מספר גרסאות של קוד המקור המותאמות במיוחד לחומרות נפוצות כמו פנטיום, אתלון, SPARC פאואר פיסי וכדומה. באופן כללי, תחילה מגדירים משתנה מקומי  h=0 ומחשבים עבור כל  c_{i} המתאים לבלוק אחד (כאמור לאחר הוספת 1 בראש וריפוד באפסים אם נדרש) את  h\leftarrow h+c ואז מחשבים את  h\leftarrow h\cdot r ומצמצמים מודולו  2^{130}-5, חוזרים על תהליך זה עד לחישוב כל הבלוקים של המסר אותו מאמתים, לבסוף מחברים ל- s שהוא כאמור תוצאה של הצפנת הבלוק  n עם המפתח הסודי  k והתוצאה האחרונה מודולו  2^{128} היא תג האימות.
כמובן שהצופן AES כאן אינו מנדטורי וניתן להחליפו בכל צופן אחר כל עוד מתייחסים לפלט הצופן כאל מספר שלם באורך 128 סיביות. השולח והמקבל משתמשים באותה פונקציה הן כדי לחשב את תג האימות והן כדי לוודא שהתג אותנטי. כאשר תג האימות  out מגיע למקבל יחד עם המסר, הוא מחשב בעצמו את הפונקציה האמורה על המסר ומשווה את התוצאות.
ביטחון

באחריות המשתמש לוודא שהמפתחות  k ו- r סודיים ואקראיים. ההנחה היא שהם נבחרו באופן בלתי תלוי בהתפלגות אחידה בטווח של  2^{128} ו- 2^{106} בהתאמה כך שההסתברות הכוללת לכל זוג כזה היא  2^{-234} מתוך  2^{234} אפשרויות.
באחריות המשתמש לוודא שאינו משתמש באותו וקטור אתחול עבור שני מסרים שונים. הדרך הכי קלה ליישם זאת היא על ידי הפעלת מונה כלשהו שמקודם באחד עבור כל מסר. כדי למנוע כשל במקרה של נפילת המחשב ואובדן וקטור האתחול רצוי לאחסן בדיסק יחד עם המפתחות הסודיים וקטור אתחול חדש שטרם השתמשו בו.
קיימת הוכחה ש-Poly1305 מבטיח שהדרך היחידה שמתקיף יוכל לנחש ערכים  (n,m,a) כך שמתקיים  a={\text{Poly1305}}_{r}(m,E_{k}(n)) שונים מאלו שנשלחו על ידי המקור כלומר זיוף תג האימות, היא לשבור את הצופן  E. אם המתקיף לא מסוגל לשבור את  E והמקבל מקפיד להיפטר מכל הערכים  (n,m,a) שאינם אותנטיים כלומר  a\neq {\text{Poly1305}}_{r}(m,E_{k}(n)) אז המקבל יכול להיות סמוך ובטוח שקיבל רק מסרים אותנטיים ולא מזויפים. כדי להעריך בכמות את הביטחון האמור, נניח שהמתקיף יכול להשיג עד  C מסרים מאומתים (אותנטיים) ותגי האימות שלהם יחד איתם, וכן נניח שהמתקיף רשאי לבצע לכל היותר  D ניסיונות זיוף של תגי האימות אותם הוא רשאי לשלוח ליעדם ולקבל בחזרה את התגובה האם התג התקבל כאותנטי או נדחה. נניח עוד שההסתברות להצלחת המתקיף בשבירת הצופן  E היא  \epsilon  כלומר אחרי  C+D שאילתות בסיכויים של חצי ועוד  \epsilon  הוא מסוגל להבחין בין פלט הצופן לבין מחרוזת אקראית אמיתית. אם למען הפשטות כל המסרים הם באורך  L הרי שבהסתברות של לפחות
כל ניסיונות הזיוף של המתקיף יתגלו ויידחו על ידי המקבל. ביתר פירוט אם  C\leq 2^{64} הרי שסיכויי המתקיף הם לכל היותר  \epsilon +1.649\cdot 8D\lceil L/16\rceil /2^{106}<\epsilon +14D\lceil L/16\rceil /2^{106}. אף על פי שאין דרך להוכיח עבור צופן כמו AES למשל ש- \epsilon  קטן אולם ברור שהשאיפה העיקרית בכל צופן סימטרי היא להגיע ל- \epsilon  נמוך ככל האפשר, כי אחרת המשמעות היא שהמתקיף יוכל לשבור את הצופן. ההוכחה לנכונות הצהרת הביטחון שהובאה מופיעה במאמר של דניאל ברנשטיין.
הסיבה לבחירת המספר הראשוני  2^{130}-5 היא בשל המבנה הדליל שלו שמאפשר ביצוע מודולו מהיר גם בתוכנה וגם בחומרה. יש כמה סיבות להוספת  r שנקרא Nonce (ערך חד-פעמי). ראשית ביטחון גבוה יותר, לשם השוואה ביטחון פרוטוקול אימות מסרים ללא תוספת  r הוא מסדר גודל  C(C+D)L/2^{106} במקום  DL/2^{106}. כאן  C הוא מספר תגי האימות האותנטיים שהמתקיף השיג ו- D מספר המסרים המזויפים שהמתקיף שלח לבדיקה. הביטחון הולך ונחלש ככל שנוספים מסרים ולכן אינו מומלץ לשימוש ממושך. שנית, באופן זה הפעלת AES נעשית במקביל ולא גורמת לעיכובים. שלישית, מרבית היישומים כוללים Nonce בכל מקרה, מסיבות שונות כמו מניעת שידור חוזר של מסרים. הסיבה למבנה המיוחד של  r נובעת מרצון לפשט ולהאיץ את יישום הפרוטוקול בקוד. אף על פי שתאורטית עדיף לא הגביל את  r ולאפשר ערכים מקסימליים. מצד שני ביטחון הפרוטוקול אינו נחלש במידה ניכרת כתוצאה מהמגבלה, כך שאפשר ליהנות מביצועים טובים יותר.
פסידו קוד

הפסידו קוד הבא אינו מייצג קוד שימושי ואינו ממוטב אלא נועד לצורך המחשה בלבד. הפונקציה מקבלת את הפרמטרים הבאים: המסר  m, מפתח סודי  r, הערך  s שהוא תוצאת ההצפנה של  n עם המפתח  k באמצעות האלגוריתם הסימטרי המועדף;  s=E_{k}(n) וכן  l אורך המסר בבתים ומחזירה את תג האימות  out. כל הפרמטרים למעט האחרון מתקבלים כמערך בתים אולם עוברים המרה למספר שלם לפי סדר בתים קטן לדוגמה עבור המערך  r הביטוי  r[j]\ll (8*j) ממיר את הבית ה- j למספר שלם ומציב אותו במקום המתאים בתוך משתנה באורך 129 סיביות על ידי הזזה לשמאל (shift) שהיא כמו העלאה בחזקת  2^{8j}. יש לזכור שביישום מעשי חייבים להשתמש בספרייה אריתמטית למספרים ארוכים בשפת התכנות המועדפת כמו הספרייה GNU MP ל-C++‎ כי כאן כל המספרים השלמים גדולים מאוד.
Poly1305(out, r, s, m, l)
{
   j = 0   
   rbar = h = 0;  // big numbers
   p = (1 << 130) - 5; // big prime number

   // convert the input byte array 'r' into a big number 'rbar'
   for j = 0 to 15 do
   {
       rbar = rbar + (r[j] << (8 * j));
   }
   while(l > 0)
   {
      c = 0; // big temporary numbers
      // convert the input byte array 'm' into the big number 'c'
      for j = 0 to 15 and j < l do
      {
         c = c + (m[j] << (8 * j));
      }
      j = min(16, l);
      c = c + (1 << (8 * j)); // add 1 at the beginning
      h = ((h + c) * rbar) mod p;

      m = m + j; // point to next block
      l = l - j;

      for j = 0 to 15 do
      {
         h = h + (s[j] << (8 * j));
      }
   }
   for j = 0 to 15 do
   {
      out[j] = (h mod 256);  // extract LSB from h
      h = h >> 8;            // next byte
   }
}
ראו גם

קוד אימות מסרים
הערות שוליים

↑  The Poly1305-AES message-authentication code
↑  A state-of-the-art message-authentication code
↑  Google Swaps Out Crypto Ciphers in OpenSSL
↑  Speeding up and strengthening HTTPS connections for Chrome on Android
↑  OpenSSH No Longer Has To Depend On OpenSSL
↑  OpenSSH Has a New Cipher — Chacha20-poly1305 — from D.J. Bernstein
Worldcoin

|  יחידות משנה |
| --- | --- |
 תחילת שימוש:  2019 
 בנק מרכזי
 https://worldcoin.org
 
Worldcoin הוא פרויקט מטבעות קריפטוגרפיים ביומטריים שפותח על ידי Tools for Humanity שנוסדה בשנת 2019 על ידי מנכ"ל OpenAI, סם אלטמן, מקס נובנדשטרן ואלכס בלניה, והיא נתמכת על ידי אנדריסן הורוביץ.
בשנת 2021, הצהירה החברה שהמטבע שלה (WLD) נועד להיות מאמץ גדול יותר להניע כלכלה גלובלית מאוחדת ושוויונית יותר המונעת על ידי כלכלת האינטרנט, למרות שהיא לא תהיה זמינה בארצות הברית כרגע. המטבע יהיה מטבע קריפטוגרפי מבוסס Layer 2 Ethereum הממנף את האבטחה של אתריום blockchain תוך כלכלה משלו.
באוקטובר 2021, הפרויקט גייס סכום ראשוני של 25 מיליון דולר ובתוך שישה חודשים גויסו 100 מיליון דולר נוספים שדחפו את שווי המטבע ל-3 מיליארד דולר. מימון נוסף של 115 מיליון דולר הוכרז במאי 2023, שישמש להשקעה באיתור רובוטים, מחקר ופיתוח, והרחבת הפרויקט והיישום של Worldcoin.
אפליקציית Worldcoin הושקה בגרסת ביתא ב-24 ביולי 2023.
World ID

התקווה של Worldcoin לספק דרך אמינה לאימות בני אדם באינטרנט בשם World ID, כדי לנטרל בוטים וזהויות וירטואליות מזויפות באמצעות בינה מלאכותית. באמצעות מנגנון הפצה עבור המטבע הקריפטוגרפי שלה בדומה ל-UBI Worldcoin מנסה לתמרץ משתמשים להצטרף לרשת שלה על ידי סריקת הקשתית שלהם באמצעות סורק הקשתית בצורת כדור של Worldcoin.
ביקורת

באפריל 2022, בדו"ח של MIT Technology Review נאמר כי ישנן פרקטיקות רבות שנויות במחלוקת ב-Worldcoin בבעיקר במדינות בעלות הכנסה נמוכה, בתוך כך צוין ש-Worldcoin מנצל אנשים עניים כדי להצמיח את הרשת שלה.
במאי 2023, דווח ב-TechCrunch שהאקרים הצליחו לגנוב אישורי כניסה של כמה ממכשירי Worldcoin אישיים. הדובר של Worldcoin אמר כי אף נתוני משתמש אישיים לא נפגעו, מכיוון שאפליקציית המפעיל אינה ניגשת לנתוני המשתמש.
ממשלות רבות החלו לעסוק בנושא על מנת להבין איך לעבוד בתיאום עם החברה וכיצד יאוחסן המידע הרגיש על המשתמשים.
בצרפת, הנציבות הלאומית למען חופש המידע (CNIL) כינתה את שיטת איסוף הנתונים של החברה "מפוקפקת", ונציב המידע באנגליה הביע חשש דומה. בגרמניה נפתחה חקירה מחשש להדלפת נתונים ביומטריים מהסיבה שלדבריהם "הטכנולוגיות של החברה לא מבוססות מספיק לשימוש בהעברת מידע פיננסי, מה שמוביל לסיכון פוטנציאלי עבור משתמשים". Worldcoin לא הושק בארצות הברית, לטענת החברה זאת משום שהם מעדיפים לפעול במדינות אחרות שבהן הכללים הרגולטוריים לגבי מטבעות קריפטו גמישים יותר.
הערות שוליים

↑  חדשות חוץ, מטבע הקריפטו של סם אלטמן יוצא להפצה - יושק היום באופן רשמי, באתר כלכליסט, 24 ביולי 2023
↑  דניאל אדלסון, ניו יורק, פרויקט הקריפטו של מנכ"ל OpenAI רק הושק - וכבר נכנס לצרות, באתר ynet, 1 באוגוסט 2023
Viber

| --- | --- |

 מפתח:  Viber Media (במקור) Rakuten
 מחזור חיים:  2010–הווה (כ־14 שנים) 
 גרסה אחרונה:  20.4.0 (4 ביולי 2023) 
 מערכת הפעלה:  Android, iOS, Windows Phone, Mac OS X Microsoft Windows
 נכתבה בשפות:  Java, C++, פייתון, C, Objective-C 
 סוג רישיון:  קנייני
 קטגוריה:  מסרים מיידיים
 www.viber.com
 
Viber (בעברית: וייבר) הוא יישום קנייני חוצה-פלטפורמות המשמש להעברת מסרים מיידיים וביצוע שיחות על גבי רשת האינטרנט (VoIP) שפותח במקור על ידי חברת Viber Media הישראלית. בנוסף להודעות טקסט היישום מאפשר שליחת תמונות, קטעי וידאו והודעות קוליות. היישום זמין עבור מערכות ההפעלה: Android, BlackBerry OS, iOS, Series 40, Symbian, Bada, Windows Phone, Mac OS X ,Microsoft Windows ולינוקס בגרסת 64 ביט.
בפברואר 2014 נמכרה וייבר לחברת האינטרנט Rakuten מיפן תמורת 900 מיליון דולר.
לווייבר היו במרץ 2019 1.095 מיליארד משתמשים.
נכון לסוף 2022, לשירות 250 מיליון משתמשים חודשיים.
היסטוריה

וייבר הושק לראשונה עבור האייפון ב-2 בדצמבר 2010 כמתחרה ישיר בסקייפ. גרסה מוקדמת לאנדרואיד שוחררה ב-11 במאי 2012 אך הייתה מוגבלת ל-50,000 משתמשים. גרסה ללא הגבלת משתמשים שוחררה ב-19 ביולי 2012. וייבר לבלקברי ולווינדוס-פון הושקה ב-8 במאי 2012. כשהגיע היישום ל-90 מיליון משתמשים ב-24 ביולי 2012, נוספה האפשרות לצ'אט קבוצתי ולשיחות באיכות HD; באותו יום גם הושק היישום עבור סדרה 40 של נוקיה, סימביאן ובאדה. תחילה שיחות קוליות התאפשרו רק למשתמשי אייפון ואנדרואיד, אך הובטח שהאפשרות תתווסף לגרסאות הבאות של היישום עבור באדה, סימביאן ווינדוס-פון. כפי שהובטח, ב-22 בספטמבר 2012 שיחות קוליות באיכות HD וצ'אט קבוצתי נעשו זמינים עבור וינדוס-פון, אך רק למשתמשי נוקיה, כחלק משותפות בלעדית עם החברה. וייבר עם שיחות קוליות שוחרר רשמית לכל המכשירים המריצים ווינדוס-פון 8 ב-2 באפריל 2013. ב-2013 היא נרכשה על ידי Rakuten.
יכולות

בפועל, הפונקציונליות משתנה מפלטפורמה לפלטפורמה; אנדרואיד ו-iOS הן הראשונות לקבל פיצ'רים חדשים. וייבר מאפשרת שליחת הודעות טקסט, תמונה וקול בין כל הפלטפורמות; שיחות קוליות זמינות רק עבור אייפון, אנדרואיד ווינדוס-פון. ממשק היישום כולל סרגל כרטיסיות המאפשר גישה מהירה להודעות, שיחות אחרונות, אנשי קשר וחייגן. בעת ההתקנה היישום יוצר חשבון משתמש אשר עושה שימוש במספר הטלפון כשם משתמש. וייבר מסתנכרנת עם אנשי הקשר הקיימים במכשיר, כך שהמשתמשים לא ייאלצו להוסיף זה את זה באופן ידני. בגרסה 2.3 נוספו לווייבר סמיילים וסמלים נוספים.
Viber Media

Viber Media היא חברה ישראלית שנוסדה בתל אביב, עם מרכזי פיתוח בבלארוס ובקפריסין. החברה נוסדה על ידי טלמון מרקו, יזם אמריקאי-ישראלי. החברה מייצרת הכנסות על ידי מכירת סטיקרים. החברה ממומנת על ידי משקיעים פרטיים.
הערות שוליים

↑  הלל קורן, ‏עוד עסקת ענק נסגרה: וייבר נמכרת תמורת 900 מיליון דולר לחברת האינטרנט היפנית Rakuten, באתר גלובס, 14 בפברואר 2014
↑  Number of unique Viber user IDs from June 2011 to March 2019, statista
↑  מאיר אורבך, לראשונה מהקמת החברה: וייבר פיטרה 45 עובדים - 20 מהם בישראל, באתר כלכליסט, 15 בנובמבר 2022
↑   אור הירשאוגה, אמיר טייג, Rakuten היפנית רוכשת את Viber הישראלית תמורת 900 מיליון דולר, באתר TheMarker‏, 14 בפברואר 2014
↑  Free-Calling App Viber Jumps To Desktop, Hits 200 Million Users
| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
TV6 (שוודיה)

| --- | --- |

 פרטי הערוץ
 מדינה:  שוודיה 
 תאריך השקה:  9 במאי 2009
 בעלות:  Viasat
 שפה:  שוודית
 משרד ראשי:  פארק צ'יזוויק 
 אזור קליטה:  שוודיה, אסטוניה, הונגריה, לטביה, ליטא
 פורמט תמונה:  SDTV, HDTV
 www.tv6.se
 
TV6 שוודיה הוא ערוץ טלוויזיה מסחרי שוודי המשודר ושייך לקבוצת המדיה Modern Times Group. הערוץ הושק ב-9 במאי 2006. הערוץ משודר ברשת השידור הדיגיטלית הארצית והוא חלק מערוצי Viasat. אצל צופי חברות הכבלים השוודיות, הערוץ החליף את ערוץ הנוער ZTV. הערוץ זמין גם בלטביה מאז אפריל 2007, בהונגריה מאז ינואר 2008, אסטוניה מאז מרץ 2008 וליטא מאז ספטמבר 2008. ב-1 בנובמבר 2012 השיק הערוץ גם גרסת HD.
היסטוריה

MTG או בזמנו Kinnevik התחיל לשדר ב-1994 כתוספת ל-TV3. קהל היעד שלו היה נשים וכתוצאה מכך התוכן שלו היה מיועד לנשים. מאוחר יותר הערוץ הפך לערוץ בתשלום Viasat Nature/Crime.
סוכנות הרדיו והטלוויזיה (RTW) הודיעה בספטמבר 2005 כי היא מעניקה רישיונות חדשים לשידור בטלוויזיה הדיגיטלית היבשתית השוודית. בתחילת אוקטובר הודיעה הסוכנות כי התקבלו 36 בקשות מהן 3 בקשות מחברת Viasat.
ב-23 בפברואר 2006 הודיע שר התרבות השוודי לייף פגרוצקי אילו ערוצים יקבלו את הרישיונות החדשים. בין הערוצים היה TV6 אשר משדר כיום ברשת היבשתית. בנוסף לתשתית הקרקעית, הערוץ זמין בחבילת הלווין של Viasat וגם בקרב מפעילי הטלוויזיה בכבלים.
TV6 התחיל לשדר ב-9 במאי 2006 ואת שידוריו הוא פתח עם שידור גביע העולם בהוקי. מעל לשבוע לאחר תחילת השידורים, ב-17 במאי, שידר הערוץ את גמר ליגת האלופות באופ"א, והמחצית השנייה משכה 820,000 צופים, לפי נתונים MMS. מדובר בשיא צפייה לערוץ שלא נחשב לאחד מחמשת הערוצים המרכזיים ובאותו ערב הוא היה הפופולרי בגילאי 15-44.
קהל היעד

קהל היעד העיקרי של הערוץ הוא הצופים הצעירים. זאת לעומת ערוצים TV3 וKanal 5 אשר מיועדים בעיקר לנשים. MTG הודיעה באפריל 2006 כי הערוץ יהיה מתחרה של Kanal 5, אשר בשנים האחרונות היו מוצלחות מאוד בקרב הצופים הצעירים.
רבות מהתוכניות ששודרו ב-ZTV עברו ל-TV6. הן כוללות קומדיות כמו איש משפחה, משפחת סימפסון, המופע של דרו קארי וסיינפלד. TV6 גם החל לשדר את התוכנית האמריקאית של דייוויד לטרמן. ו"סאטרדיי נייט לייב". הערוץ משדר גם אירועי ספורט שונים כמו ליגת האלופות, סופרבול, פורמולה 1 ואליפות העולם בהוקי קרח. TV6 משדר גם סדרות המופקות עבור הערוץ.
TV6.se

TV6.se היה האתר של הערוץ והציג מידע על התוכניות השונות. האתר הוחלף בידי אתר האינטרנט Kolla.tv. בשנת 2016 האתר הוחלף ב-Viasat Viafree.
ראו גם

TV3 (שוודיה)
TV6 (אסטוניה)
TV3+ (דנמרק)
הערות שוליים

↑  Viasat משיקה 9 ערוצי HD ו-4 ערוצי משחק חדשים, באתר mynewsdesk, ‏17-08-2012
↑  Kolla.tv
| ערוצי טלוויזיה בשוודיה |
| --- | --- | --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |  |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |  |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |  |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |  |
| Viacom | MTV • קומדי סנטרל • ניקלודיאון • ניק ג'וניור • Nicktoons |  |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |  |
Victory (אלבום של אנלישד)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
Rock Hard: 9.5/10
Victory (מאנגלית: ניצחון) הוא האלבום הרביעי של להקת הדת' מטאל השוודית אנלישד. האלבום יצא לאור בפברואר של שנת 1995.
רשימת שירים

כל השירים נכתבו והולחנו על ידי אנלישד.
| מס' | שם | משך |
| --- | --- | --- |
| 1. | Victims of War  | 4:13 |
| 2. | Legal Rapes  | 3:10 |
| 3. | Hail the New Age  | 3:09 |
| 4. | The Defender  | 3:19 |
| 5. | In the Name of God  | 3:44 |
| 6. | Precious Land  | 5:00 |
| 7. | Berserk  | 1:55 |
| 8. | Scream Forth Aggression  | 3:54 |
| 9. | Against the World  | 3:00 |
| 10. | Revenge  | 2:36 |
| משך כולל: | משך כולל: | 34:00 |
מבצעים

אנלישד
ג'וני הדלונד - שירה, גיטרה בס
פרדריק לינדגרן - גיטרה
תומאס אולסון - גיטרה
אנדרס שולץ - תופים
הערות שוליים

↑  ביקורת על האלבום באתר Allmusic
↑  ביקורת על האלבום באתר Rock Hard
| אנלישד |
| --- | --- | --- |
ג'וני הדלונד • פרדריק פולקר • תומאס מאסגארד • אנדרס שולץ
| אלבומי אולפן | Where No Life Dwells • Shadows in the Deep • Across the Open Sea • Victory • Warrior • Hell's Unleashed • Sworn Allegiance • Midvinterblot • Hammer Battalion • As Yggdrasil Trembles • Odalheim • Dawn of the Nine |  |
| מיני אלבומים | And the Laughter Has Died... |  |
| אלבומי הופעה | Live in Vienna '93 • Eastern Blood Hail to Poland |  |
קטגוריה:אלבומי אנלישד • פורטל:הבי מטאל
ערך זה הוא קצרמרבנושא אלבומים. אתם מוזמנים לתרום לוויקיפדיה ו.